text: ইইউ-ব্রিটেন নতুন ব্রেক্সিট চুক্তিতে পৌঁছেছে | মত ও পথ
  জানুয়ারী ২৬, ২০২১, মঙ্গলবার, ৩:২৪ অপরাহ্ন
  ইইউ-ব্রিটেন নতুন ব্রেক্সিট চুক্তিতে পৌঁছেছে
  তিন বছরের বেশি সময়ের চড়াই-উতরাই আর অচলাবস্থার পর অবশেষে নির্ধারিত সময়ের ১৪ দিন আগে বেক্সিট চুক্তিতে সম্মত হয়েছে ইউরোপীয় ইউনিয়ন। যুক্তরাজ্য ও ইইউ নেতাদের মধ্যে বৈঠকের আগে ব্রাসেলসে উভয় পক্ষ এ নিয়ে সমঝোতায় পৌঁছায়।
  বিবিসির এক প্রতিবেদনে এ খবর জানানো হয়েছে।
  এছাড়া বেক্সিট চুক্তি নিয়ে সাংবিধানিক বাধ্যবাধকতার মুখে চাপে থাকা ব্রিটিশ প্রধানমন্ত্রী বরিস জনসনও নতুন ব্রেক্সিট চুক্তি নিয়ে ইইউ নেতাদের সঙ্গে সমঝোতায় পৌঁছানোর খবরটি টুইট করে জানিয়েছেন।
  প্রধানমন্ত্রী বরিস জনসন সমঝোতার খবর জানিয়ে ওই টুইট বার্তায় লিখেন, 'আমরা দারুণ একটি সমঝোতায় পৌঁছেছি। বিষয়টির ওপর নিয়ন্ত্রণও পুনরায় ফিরে এসেছে।' ইউরোপীয়ান পার্লামেন্টের নির্বাচনের আগে উভয় পক্ষ এ সমঝোতায় পৌঁছালো।
  ভারত-বাংলাদেশ সীমান্তে বিজিবি-বিএসএফ গোলাগুলি
  তবে সমঝোতা হলেও দুই পক্ষকে চুক্তিটিকে আইনে রুপান্তর করতে হবে। চুক্তির দ্বারা ইউরোপীয় ইউনিয়ন থেকে বের হয়ে যাওয়ার (ব্রেক্সিট) পর যুক্তরাজ্যের সম্পর্ক কেমন হবে তা নির্ধারিত হবে। তবে চূড়ান্ত চুক্তি হওয়ার আগে ব্রিটিশ ও ইউরোপীয়ান উভয় পার্লামেন্টের অনুমোদন লাগবে তাতে।